CELEX: C2007/096/20
Language: el
Date: 2007-04-28 00:00:00
Title: Υπόθεση C-412/05 P: Απόφαση του Δικαστηρίου (τρίτο τμήμα) της 26ης Απριλίου 2007 — Alcon Inc. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Biofarma SA (Αίτηση αναιρέσεως — Κοινοτικό σήμα — Κανονισμός (ΕΚ) 40/94 — Άρθρο 8, παράγραφος 1, στοιχείο β' — Σχετικός λόγος απαραδέκτου — Κίνδυνος συγχύσεως — Άρθρο 43, παράγραφοι 2 και 3 — Ουσιαστική χρήση — Νέος ισχυρισμός — Λεκτικό σήμα TRAVATAN — Ανακοπή του δικαιούχου του προγενεστέρου εθνικού σήματος TRIVASTAN )

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/13
            
         Απόφαση του Δικαστηρίου (τρίτο τμήμα) της 26ης Απριλίου 2007 — Alcon Inc. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Biofarma SA
   (Υπόθεση C-412/05 P) (1)
   
   (Αίτηση αναιρέσεως - Κοινοτικό σήμα - Κανονισμός (ΕΚ) 40/94 - Άρθρο 8, παράγραφος 1, στοιχείο β' - Σχετικός λόγος απαραδέκτου - Κίνδυνος συγχύσεως - Άρθρο 43, παράγραφοι 2 και 3 - Ουσιαστική χρήση - Νέος ισχυρισμός - Λεκτικό σήμα «TRAVATAN» - Ανακοπή του δικαιούχου του προγενεστέρου εθνικού σήματος «TRIVASTAN»)
   (2007/C 96/20)
   Γλώσσα διαδικασίας: η αγγλική
   Διάδικοι
   
      Αναιρεσείουσα: Alcon Inc. (εκπρόσωποι: G. Breen, solicitor και J. Gleeson SC)
   
      Λοιποί διάδικοι διαδικασίας: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: A. Folliard-Monguiral) Biofarma SA (εκπρόσωποι: V. Gil Vega και A. Ruiz López, δικηγόροι)
   Αντικείμενο της υποθέσεως
   Αναίρεση ασκηθείσα κατά της αποφάσεως του Πρωτοδικείου (τρίτο τμήμα) της 22ας Σεπτεμβρίου 2005, στην υπόθεση T-130/03, Alcon, κατά ΓΕΕΑ, με την οποία απορρίφθηκε η προσφυγή του αιτούντος την καταχώριση του κοινοτικού σήματος «TRAVATAN», για προϊόντα της κλάσεως 5, κατά της αποφάσεως R 968/2001-3 του τρίτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), της 30ής Ιανουαρίου 2003, με την οποία απορρίφθηκε η προσφυγή κατά της αποφάσεως του τμήματος ανακοπών, με την οποία δεν έγινε δεκτή η καταχώριση του εν λόγω σήματος στο πλαίσιο διαδικασίας ανακοπής που κίνησε ο δικαιούχος του εθνικού λεκτικού σήματος «TRIVASTAN »για προϊόντα της κλάσεως 5.
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Η Alcon Inc. φέρει εκτός των δικών της δικαστικών εξόδων και τα δικαστικά έξοδα του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
            
         
               3)
            
            
               Η Biofarma SA φέρει τα δικαστικά της έξοδα.
            
         
      (1)  ΕΕ C 60 της 11.3.2006.